open-index/open-wikipedia-markdown huggingface dataset:
კოლონია-ულპია-ტრაიანა

მინიატიურა|290პქ|ნაწილობრივ აღდგენილი ტაძარი კოლონია-ულპია-ტრაიანაში
**კოლონია-ულპია-ტრაიანა** (, CUT) — ძველი რომაული ქალაქი გერმანიაში, დღევანდელ ჩრდილოეთ რაინ-ვესტფალიის მხარეში. მდებარეობდა თანამედროვე ქალაქ ქსანტენთან ახლოს. 

ქალაქი დაარსდა რომის იმპერატორ მარკუს ულპიუს ტრაიანეს მიერ და სახელიც მის პატივსაცემად ეწოდა. როგორც კოლონია, იგი ეკუთვნოდა რომის იმპერიის იმ დაახლოებით 150 ქალაქს, რომლებიც ქალაქის უმაღლეს ტიტულს ფლობდნენ და „რომის სახედ“ იწოდებოდნენ. ულპია-ტრაიანა იყო ალპების ჩრდილოეთით მდებარე სიდიდით მესამე დასახლება კლაუდია-არა-აგრიპინენსიუმისა (დღევანდელი კიოლნი) და ავგუსტა-ტრევერორუმის (ტრირი) შემდეგ. ამავდროულად იგი ქვემო გერმანიის პროვინციის მთავარ დასახლებას წარმოადგენდა. ქალაქში არსებული საჯარო ნაგებობები მიუთითებენ მის მაღალ სტატუსსა და ცენტრალურ მნიშვნელობაზე მის შემოგარენში.

## ლიტერატურა 
* Christoph B. Rüger: Colonia Ulpia Traiana. In: Heinz Günter Horn (Hrsg.): Die Römer in Nordrhein-Westfalen. Lizenzausgabe der Auflage von 1987. Nikol, Hamburg 2002, ISBN 3-933203-59-7, S. 626–638
* Ursula Heimberg, Anita Rieche: Colonia Ulpia Traiana. Die römische Stadt. Planung – Architektur – Ausgrabung. Rheinland-Verlag, Köln 1998, ISBN 3-7927-1725-5
* Brita Jansen, Charlotte Schreiter, Michael Zelle: Die römischen Wandmalereien aus dem Stadtgebiet der Colonia Ulpia Traiana. Band I: Die Funde aus den Privatbauten. Zabern, Mainz 2001, ISBN 3-8053-2873-7 
* Martin Müller u.a.: Colonia Ulpia Traiana. Xanten und sein Umland in römischer Zeit. Zabern, Mainz 2008, ISBN 978-3-8053-3953-7

## რესურსები ინტერნეტში 
* ქსანტენის არქეოლოგიური პარკი 
* ქსანტენი და მისი შემოგარენი ანტიკურ ხანაში 
* იონა ლენდერინგი, კოლონია-ულპია-ტრაიანა 

კატეგორია:ძველი რომის ქალაქები
კატეგორია:გერმანიის ისტორია
კოლონია-აგრიპინა

[მინიატიურა|290პქ|კოლონია-აგრიპინა [III საუკუნე|III-IV საუკუნეებში]]
მინიატიურა|290პქ|რომაული წარწერა CCAA ქალაქის ჩრდილოეთ ჭიშკარზე
**კოლონია-კლაუდია-არა-აგრიპინენსიუმი** (), მოკლედ **კოლონია-აგრიპინა** ან **კკაა** (CCAA) — რომაული კოლონია გერმანიაში, რაინლანდის რეგიონში. კოლონია-აგრიპინის ადგილზე მოგვიანებით გერმანული ქალაქი კიოლნი აშენდა. კოლონია იყო რომის პროვინცია ქვემო გერმანიის დედაქალაქი და ქვემო გერმანიის მმართველის რეზიდენცია. დიოკლიტიანეს ადმინისტრაციული რეფორმის შედეგად კოლონია-აგრიპინა პროვინცია გერმანია-სეკუნდას დედაქალაქად იქცა. დღემდე მოაღწია ანტიკური ქალაქის არაერთმა საბუთმა, მათ შორის ქალაქის ჭიშკრის თაღზე გაკეთებული წარწერა CCAA; ეს თაღი დღეს რომაულ-გერმანულ მუზეუმშია დაცული.

## ლიტერატურა 
* Constanze Höpken: Die römische Keramikproduktion in Köln. Zabern, Mainz 2005, ISBN 3-8053-3362-5.
* Bernhard Irmler: Colonia Claudia Ara Agrippinensium: Architektur und Stadtentwicklung. 3 Bde. München, Technische Universität, Dissertation 2005.
* Bernd Paeffgen: Die Ausgrabungen in St. Severin zu Köln. 3 Bände. Zabern, Mainz 1997, (Kölner Forschungen, 5), ISBN 3-8053-1251-2.
* Gundolf Precht: Baugeschichtliche Untersuchung zum römischen Praetorium in Köln. Rheinland Verlag, Köln 1973, (Rheinische Ausgrabungen, 14), ISBN 3-7927-0181-2.
* Dela von Boeselager: Gräber mit Glasfunden an der Luxemburger Straße. Gebr. Mann, Berlin 2007, ISBN 978-3-7861-2528-0.
* Gerta Wolff: Das Römisch-Germanische Köln. Führer zu Museum und Stadt. 6. überarbeitete Auflage. Bachem, Köln 2005, ISBN 3-7616-1370-9.

## რესურსები ინტერნეტში 
* ოლივერ მაისნერი, ქალაქ კიოლნის მოკლე ისტორია 
* რომაული კიოლნი  და კიოლნის ისტორიული ძეგლები  გიუნტერ ლენენის პირად საიტზე 
* იონა ლენდერინგი, კოლონია-კლაუდია-არა-აგრიპინენსიუმი  
* რომაულ-გერმანული მუზეუმის ოფიციალური საიტი 
* ქალაქის სამგანზომილებიანი ანიმაციური მოდელი

კატეგორია:ძველი რომის ქალაქები
კატეგორია:გერმანიის ისტორია
ვარსკვლავური ომები, ეპიზოდი III: სითების შურისძიება

„**ვარსკვლავური ომები, ეპიზოდი III: სითების შურისძიება**“ () — ამერიკული და ავსტრალიური ეპიკური კოსმოსური ოპერის ჟანრის ფილმი, რომლის სცენარის ავტორი და რეჟისორია ჯორჯ ლუკასი. ეს არის დღეისათვის მეექვსე და უკანასკნელი ფილმი, გამოშვებული ფილმების სერიაში „ვარსკვლავური ომები“. გარდა ამისა, მოვლენათა ქრონოლოგიის მიხედვით იგი არის რიგით მესამე ფილმებს შორს.

ფილმში მოქმედება მიმდინარეობს კლონების ომის დაწყებიდან სამი წლის შემდეგ. ჯედაის რაინდები მოგზაურობენ გალაქტიკაში და სეპარატისტების წინააღმდეგ გამოყვანილ საბრძოლო კლონებს ხელმძღვანელობენ. ჯედაის საბჭოს დავალებით ობი-ვან კენობი, ჯედაის ხელოვნების ერთ-ერთი ოსტატი, ბოროტ გენერალ გრივუსის, სეპარატისტთა არმიის მეთაურის ლიკვიდაციას ცდილობს. ამასობაში ჯედაის რაინდი, ენეკინ სკაიუოკერი, რომელიც კენობისგან ცალკე მოქმედებს, პალპატინის, გალაქტიკური იმპერიის კანცლერის გავლენის ქვეშ ექცევა, რომელიც სითების ფარული მრძანებელია. მათი მეგობრობა სრულდება ენეკინის ძალის ბნელ მხარეს მოქცევით. ენეკინი იქცევა დართ ვეიდერად და გალაქტიკის ბედი სამუდამოდ იცვლება.

ლუკასმა ფილმის სცენარზე მუშაობა დაიწყო ფილმზე „ვარსკვლავური ომები, ეპიზოდი II: კლონების შეტევა“ მუშაობამდე. გადაღება დაიწყო ავსტრალიაში. დამატებითი სცენები გადაღებული იქნა ტაილანდსა და იტალიაში და სამ თვეზე მეტი გასტანა. ფილმი კინოთეატრებში 2005 წლის 19 მაისს გამოვიდა და წინა ფილმებთან შედარებით ძირითადად დადებითი შეფასებები მიიღო.

ფილმმა კინოთეატრებში დემონსტრირებისას რამდენიმე რეკორდი დაამყარა და გამოსვლიდან პირველი კვირის ბოლოს მსოფლიო მასშტაბით 848 მილიონი აშშ დოლარი შეაგროვა, რამაც იგი „ვარსკვლავური ომების“ ფილმებს შორის რიგით მეორე ყველაზე შემოსავლიან ფილმად აქცია. იგი აშშ-ში ასევე იყო 2005 წლის ყველაზე შემოსავლიანი ფილმი და მსოფლიო მასშტაბით - რიგით მეორე ყველაზე შემოსავლიანი, ფილმის „ჰარი პოტერი და ცეცხლოვანი თასი“ შემდეგ. დღეისათვის „ვარსკვლავური ომები, ეპიზოდი III: სითების შურისძიება“ არის ფილმების სერიის „ვარსკვლავური ომები“ ერთადერთი ნაწილი, რომელიც MPAA-ს მიერ PG-13 რეიტინგით, ACB-ს მიერ M რეიტინგით, ხოლო BBFC-ს მიერ - 12A რეიტინგით იქნა შეფასებული.

## რესურსები ინტერნეტში 
* *ვარსკვლავური ომები, ეპიზოდი III: სითების შურისძიება* საიტზე StarWars.com
* 
* 
* 
* 

## სქოლიო
კატეგორია:2005 წლის ფილმები
კატეგორია:ამერიკული ფილმები
კატეგორია:ვარსკვლავური ომების ფილმები
კატეგორია:ჯორჯ ლუკასის ფილმები
ზემო სხვილისი

**ზემო სხვილისი** — სოფელი საქართველოში, ახალციხის მუნიციპალიტეტის სხვილისის ადმინისტრაციულ ერთეულში (სამცხე-ჯავახეთის მხარე).

მდებარეობს ახალციხის ქვაბულში, მდ. ბორბალას (ფოცხოვისწყლის მარჯვენა შენაკადი) მარცხენა მხარეს, ზღვის დონიდან 1050 მ-ზე, ქალაქ ახალციხიდან 5 კმ-ში.

## ისტორია 
ზემო სხვილისი დასახელებულია „გურჯისტანის ვილაიეთის დიდ დავთარში“ (1595) ახალციხის ლივის ჩილდირის ნაჰიეს სოფლებს შორის. დოკუმენტში ზემო სხვილისი ქვემო სხვილისთან ერთადაა აღრიცხული და იქ მცხოვრები 30 კომლია ჩამოთვლილი (ანდრიასძე, გოგიჩასძე, ივანესძე, მაცაცასძე, წამალასძე და სხვ.). მოსახლეობა ძირითადად მიწათმოქმედებას მისდევდა, ჰყავდათ საქონელი და ფუტკარი, ჰქონდათ წისქვილები. მინაწერში ნახსენებია ვენახი და ბაღი პაპუნა უზუნასძისა, „აწ ახალციხის ციხის მცველის იბრაჰიმის მფლობელობაში მყოფი“. აქვეა ნახსენები სამეფო კარის ჩავუშის ალის მფლობელობაში მყოფი ვენახი, საყანე მიწა და წისქვილი. ასევე ნათქვამია, რომ მდ. ბორბალადან მომდინარე წყლის მესამედი ძველთაგანვე სხვილისის საზღვარზე მდებარე მიწების, ვენახისა და ბაღის სარწყავი ყოფილა. სოფლის წლიური გამოსაღები 26200 ახჩას შეადგენდა. 1694–1732 „ჩილდირის ეიალეთის ჯაბა დავთარში“ ზემო სხვილისი აღარ ჩანს. XIX საუკუნეში დამკვიდრდა სახელწოდება სუფლისი. 1944 წელს ადგილობრივი მაჰმადიანები გაასახლეს და სოფელში დვირელი მოახალშენეები ჩაასახლეს.  

## დემოგრაფია
2014 წლის აღწერის მონაცემებით სოფელში ცხოვრობს 278 ადამიანი.

## ლიტერატურა
* ჯიქია ს., გურჯისტანის ვილაიეთის დიდი დავთარი, წგ. 2–3, თბ., 1941–58.
## სქოლიო
კატეგორია:ახალციხის მუნიციპალიტეტის სოფლები
სოუქსუს კონცხი

**სოუქსუს კონცხი** — კონცხი საქართველოს შავი ზღვის სანაპიროზე, აფხაზეთის ავტონომიური რესპუბლიკის გუდაუთის მუნიციპალიტეტში. მდებარეობს მდინარეების ხიფსთისა და გუდოუს შორის. აგებულია მდინარე ხიფსთის მიერ გამოტანილი ალუვიური მასალით. კონცხის აღმოსავლეთ ნაწილში მდებარეობს ქალაქი გუდაუთა, აქვეა გაშენებული ისტორიული სოფელი ლიხნი, რომელიც ვრცელდება ზღვის დონიდან 50 მ სიმაღლეზე.

სოუქსუს კონცხის სიახლოვეს მდებარეობს სოფლები: მზახვა და ალგითი. კონცხის დასავლეთ ნაწილშია ბომბორის სამხედრო აეროპორტი.

## ლიტერატურა
## სქოლიო
კატეგორია:საქართველოს კონცხები
ბატონები მობრძანებულან

**„ბატონები მობრძანებულან“** — უძველესი სარიტუალო სიმღერა. ძველად მას შვიდი ყველაზე გავრცელებული ბატონების მობრძანების დროს მღეროდნენ. ხალხური სიმღერის სახელმა თანდათან განიცადა ცვლილება და მას „იავნანას“ უწოდებდნენ, მაგრამ დღესდღეობით ამ სარიტუალო სიმღერას მაინც უწოდებენ „ბატონები მობრძანებულან“.

## ლიტერატურა
კატეგორია:ქართული ხალხური სიმღერები
გარსია I (ლეონი)

მინი|200პქ|გარსია I-ის ძეგლი მადრიდში
**გარსია I** (; დ. დაახლ. 871 — გ. 19 იანვარი, 914) — ლეონის პირველი მეფე 910–914 წლებში. ასტურიის მეფის ალფონსო III დიდის უფროსი შვილი. პერესების დინასტიის დამაარსებელი. 

## იხილეთ აგრეთვე
* ლეონის მეფეთა სია
* ალფონსო III დიდი

## ლიტერატურა
*Альтамира-и-Кревеа Р. История средневековой Испании — СПб.: Евразия, 2003. — 608 с. — ISBN 58071-0128-6.
*Historia de La Rioja. Edad Media — Logroño: Edita Caja Rioja, 1983. — Т. II.

## რესურსები ინტერნეტში
* 
* 
* 

კატეგორია:ლეონის მეფეები
კატეგორია:გარდაცვლილი 19 იანვარი
კატეგორია:გარდაცვლილი 914
ორდონიო II

მინი|200პქ|ორდონიო II  X-XI საუკუნის ნახატზე
**ორდონიო II** (; დ. დაახლ. 873 — გ.  ივნისი, 924) — გალისიის მეფე 910–914 და გალისიისა და ლეონის მეფე 914-924 წლებში. ასტურიის მეფის ალფონსო III დიდის მეორე შვილი. პერესების დინასტიის წარმომადგენელი. 

## იხილეთ აგრეთვე
* ლეონის მეფეთა სია     
* ალფონსო III დიდი 

## რესურსები ინტერნეტში
* 
* 
* 

კატეგორია:ლეონის მეფეები
კატეგორია:დაბადებული  873
კატეგორია:გარდაცვლილი 924
კატეგორია:გალისიის მეფეები
დენჯერის მღვიმე

**დენჯერის მღვიმე** () — მღვიმე აშშ-ში. მდებარეობს ქალაქ უენდოუვერის მახლობლად, იუტის შტატში. წარმოადგენს მონადირეთა და შემგროვებელთა ერთ-ერთ უძველეს ნამოსახლარს ჩრდილოეთ ამერიკაში, რომლის უდაბნოს კულტურის ექსპონატები თარიღდება ძვ. წ. დაახლოებით 950-500 წლებით. რადიონახშირბადის დათარიღების ხარჯზე გამოვლინდა, რომ დენჯერის ქვედა ფენა (რომელიც 11,000 წლისაა) შეიცავს ძალიან ცოტა ფაქტს ამ რაიონში ადამიანის არსებობის შესახებ, თუმცა გარემოება იცვლება ქვედა ფენაში (ასაკი 9,000 წელი), სადაც გამოაშკარავდა ადამიანის არსებობის დამადასტურებელი არაერთი ფაქტი.

დენჯერი პირველად გამოიკვლია ელმერ სმითმა 1930 წელს, ხოლო გათხრები დაიწყო 1950 წლიდან ამერიკელი არქეოლოგისა და ანთროპოლოგის ჯესი ჯენინგზის ხელმძღვანელობით, რომელმაც შეასრულა ნოვატორული სამუშაოები ამ რაიონში და მიიღო გათხრების ანალიზის მაღალი შედეგები. მისმა კვლევებმა ფართო აღიარება მოიპოვა. გათხრები მიმდინარეობდა ქვედა ფენაში, რომელიც 4 ზედა კულტურული ფენისაგან ღამურების გუანოთი იყო გამოყოფილი. აღმოჩნდა 6 კერა და ქვის ანატკეცებისაგან დამზადებული რამდენიმე უხეში იარაღი. ზედა ფენებში ნაპოვნია ქვის საფხეკები, შუბისპირები, ხელსაფქვავები, ჭილოფის ნაშთები, ხისა და ძვლის ნაწარმი, მშვილდი და ისრები, ტყავის ნაწარმი და კერამიკა.

მღვიმეში აღმოჩნდა არნის, ანტილოპისა და სხვა ცხოველთა ძვლები. გამოვლინებულია მცენარეთა ათობით სახეობა, რომელთა ნაწილი ჯერ კიდევ იზრდება მღვიმეში. განახლებითი კვლევები დენჯერის მღვიმეში ჩატარდა 1980-იან წლებში.

## რესურსები ინტერნეტში
* დენჯერის მღვიმე  

## ლიტერატურა
* Jennings J. D., Danger Cave, "Memoirs of the Society for American Archaeology", No 14, supplement to American antiquity, 1957, v. 23, No 2, pt. 2.

## სქოლიო
კატეგორია:აშშ-ის მღვიმეები
კატეგორია:მღვიმეები ანბანის მიხედვით
იოდის იზოტოპები

**იოდის იზოტოპები** — არის ქიმიური ელემენტის - იოდის ატომის (და ბირთვების) სახესხვაობები, რომლების ბირთვებში არის ნეიტრონების სხვადასხვა რაოდენობა. 

ცნობილია იოდის იზოტოპების 37 სახეობა, რომელთა მასური რიცხვები მერყეობს 108-დან 144-მდე. ერთადერთ სტაბილურ იზოტოპს წარმოადგენს 127I. რადიოაქტიური იზოტოპებიდან ყველაზე პრაქტიკული მნიშვნელობა აქვს იზოტოპებს: 131I და 129I, რომლებიც წარმოიქმნებიან ბირთვულ რეაქტორებში ბირთვების დაშლით.

## იოდის იზოტოპების ცხრილი 
### ცხრილის ახსნა 
* იზოტოპების გავრცობადობა მოყვანილია უმრავლესი ბუნებრივი ნიმუშების მიხედვით. სხვა წყაროებისათვის მნიშვნელობები შეიძლება ძლიერ განსხვავდებოდეს.

* ინდექსებით 'm', 'm1', 'm2' და ა.შ. (სიმბოლოსთან ერთად) აღნიშნულია ნუკლიდების აღგზნებულობის იზომერული მდგომარეობა.

* მნიშვნელობები, აღნიშნულნი დიეზით (#), მიღებულია არა მარტო ექსპერიმენტარული მონაცემებით, არამედ  (ნაწილობრივ მაინც) შეფასებულია მეზობელი ნუკლიდების (ისეთივე შეფარდების Z და N) სისტემატური ტრენდით. არადამაჯერებლად განსაზღვრული სპინი ჩასმულია ფრჩხილებში.

* ცდომილება მოყვანილია რიცხვით ფრჩხილებში, რომელიც გამოხატულია ბოლო მნიშვნელობის რიცხვით, ნიშნავს ერთ სტანდარტულ გადახრას (გარდა იზოტოპური გავრცობადობისა და სტანდარტული ატომური მასისა რომელიც მოცემულია საერთაშორისო მონაცემებით, რომლებისთვისაც გამოიყენება ცდომილების უფრო რთული განსაზღვრა). მაგალითად: 29770,6(5) ნიშნავს 29770,6 ± 0,5; 21,48(15) ნიშნავს 21,48 ± 0,15; −2200,2(18) ნიშნავს −2200,2 ± 1,8.

## იხილეთ აგრეთვე 
* იოდი

## სქოლიო 
კატეგორია:იზოტოპები
ფრუელა II

**ფრუელა II კეთროვანი** (; დ. დაახლ. 874 — გ.  925) — ასტურიის მეფე 910–925 და გალისიისა და ლეონის მეფე 924-925 წლებში. ასტურიის მეფის ალფონსო III დიდის უმცროსი შვილი. პერესების დინასტიის წარმომადგენელი. 

## იხილეთ აგრეთვე 
* ლეონის მეფეთა სია
* ალფონსო III დიდი

## რესურსები ინტერნეტში 
* 

კატეგორია:ლეონის მეფეები
კატეგორია:გალისიის მეფეები
კატეგორია:დაბადებული 874
კატეგორია:გარდაცვლილი 925
ალფონსო ფროილასი

**ალფონსო ფროილასი**, *კუზიანი* (; გ. 932 წლის შემდეგ) — გალისიის მეფე 925–926 წწ.და ლეონის მეფე 925 წელს. ასტურიის მეფის ალფონსო III დიდის შვილიშვილი. ფრუელა II-ის შვილი. პერესების დინასტიის წარმომადგენელი. 

## იხილეთ აგრეთვე
* ლეონის მეფეთა სია

## რესურსები ინტერნეტში
* 

კატეგორია:ლეონის მეფეები
კატეგორია:გალისიის მეფეები
ბერმონაზვნობა

thumb|ბერები
**ბერმონაზვნობა** — ადამიანები, რომლებიც ცხოვრებას ღვთის სამსახურს უძღვნიან. ბერ-მონაზვნები, ჩვეულებრივ, მამათა და დედათა მონასტრებში ცხოვრობენ, თავისივე რელიგიური ორდენის წევრებთან ერთად. ბერ-მონაზვნები ლოცვასა და მორჩილებაში ატარებენ ცხოვრების დარჩენილ ნაწილს. გარდა ამისა, ადამიანებს ეხმარებიან და წეს-ჩვეულებებს ასრულებენ. 

## რესურსები ინტერნეტში 
* Orthodox Monasteries  
* Historyfish.net Texts and articles on Western Christian Monks, Monastics, and the Monastic Life.
* An Orthodox novice

კატეგორია:რელიგია
რაფაელ პერეირა და სილვა

**რაფაელ პერეირა და სილვა** (დ. 9 ივლისი, 1990, პეტროპოლისი, რიო-დე-ჟანეირო, ბრაზილია) — ლიონის „ოლიმპიკის“ ბრაზილიელი ფეხბურთელი. თამაშობს მცველის და ნახევარმცველის პოზიციაზე. ფეხბურთის გულშემატკივრებში უფრო ცნობილია როგორც — **რაფაელი** ან **რაფაელ და სილვა**.

ჩვეულებრივ, ის თამაშობს უკანდახეული მარჯვენა მცველის პოზიციაზე, მაგრამ ასევე შეუძლია თამაში მარჯვენა ნახევარმცველის პოზიციაზეც. მას ჰყავს ტყუპისცალი ფაბიო, რომელიც საპირისპირო ფლანგზე თამაშობს.

## ადრეული ცხოვრება
რაფაელი დაიბადა პეტროპოლისში, რომელიც ერთი საათის სავალზე მდებარეობს ქალაქ რიო-დე-ჟანეიროდან, რიო-დე-ჟანეიროს შტატში. ფეხბურთის თამაში დაიწყო ხუთი წლის ასაკში. კარიერა დაიწყო „ბოა-ესპერანსაში“, როგორც თავდამსხმელმა. რაფაელი და ფაბიო იყვნენ 11 წლის, როცა ისინი გადავიდნენ „ფლუმინენსეში“.

## საკლუბო კარიერა
### ფლუმინენსე
„ფლუმინენსეში“ გადასვლისას, მწვრთელმა რაფაელი დააყენა მცველის პოზიციაზე. კლუბებმა შეთანხმებას მიაღწიეს 2007 წელს და 2008 წელს ტყუპები გადაბარგდნენ „მანჩესტერში“ ისე, რომ არც ერთი მატჩი არ ჰქონდათ ნათამაშები „ფლუმინენსეს“ პირველ გუნდში.

## მანჩესტერ იუნაიტედი
ტყუპებმა გადაწყვიტეს ხელშეკრულების გაფორმება „მანჩესტერ იუნაიტედთან“ და შეთანხმებას მიაღწია ორმა კლუბმა 2007 წლის თებერვალში. 2008 წლის იანვარში ისინი გადავიდნენ „მანჩესტერში“, მაგრამ არ ჰქონდათ თამაშის უფლება 2008 წლის 18 ივლისამდე. რაფაელის დებიუტი კლუბის შემადგენლობაში შედგა ამხანაგურ მატჩში „პიტერბრო იუნაიტედთან“ 4 აგვისტოს, სადაც მისმა კლუბმა მოიგო 2-0. შემდეგ რაფაელი შეიყვანეს მთავარი გუნდის 2008-09 წლების სეზონის განაცხადში და გადასცეს 21-ნომრიანი მაისური. რაფაელის დებიუტი ჩემპიონატში შედგა 2008-09 წლების პრემიერლიგის სეზონში, შეცვალა ფრეიზერ კემპბელი „ნიუკასლ იუნაიტედთან“ ფრედ, 1-1 დასრულებულ საშინაო მატჩში, 17 აგვისტოს.

ევროტასებზე რაფაელის დებიუტი შედგა „ოლბორგთან“ უეფა-ს ჩემპიონთა ლიგაზე 30 სექტემბერს, მისმა გუნდმა მოიგო 3-0.

## სანაკრებო კარიერა
2007 წელს რაფაელმა ითამაშა ბრაზილიის 17-წლამდელთა ნაკრებში, 17-წლამდელთა მსოფლიო ჩემპიონატზე. პორტუგალიის ნაკრების მწვრთნელმა, კარლუშ კეირუშმა შესთავაზა ტყუპებს პორტუგალიის ნაკრებში თამაში და პორტუგალიის მოქალაქეობის მიღება. რაფაელმა მოისურვა მიეღო კეირუშის წინადადება, როცა ფაბიო დარჩა ბრაზილიის მოქალაქედ.

## კარიერის სტატისტიკა
## ტიტულები
### საკლუბო
* პრემიერ ლიგა (2): 2008–09, 2010–11
* საფეხბურთო ლიგის თასი (1): 2009–10
* ინგლისის საფეხბურთო სუპერთასი (2): 2008, 2011
* ფიფა-ს მსოფლიო საკლუბო ჩემპიონატი (1): 2008

### სანაკრებო
**ბრაზილია U17**
17-წლამდელთა მსოფლიო ჩემპიონატი (1): 2007
## რესურსები ინტერნეტში
*Profile at ManUtd.com
*Rafael Da Silva Profile  The Official PFA website
*Premier League profile 

## სქოლიო
## შენიშვნა
კატეგორია:დაბადებული 1990
კატეგორია:ბრაზილიელი ფეხბურთელები
კატეგორია:ბრაზილიის ნაკრების ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:დაბადებული 9 ივლისი
კატეგორია:ლიგა 1-ის ფეხბურთელები
კატეგორია:ცოცხალი ადამიანები
რამირო II (ლეონი)

მინი|200პქ|რამირო II
**რამირო II** (; დ. დაახლ. 900 — გ. იანვარი, 951) — ლეონის მეფე 931–951 წლებში.  ორდონიო II-ის უმცროსი შვილი. პერესების დინასტიის წარმომადგენელი. 

951 წლის 5 იანვარს ავადმყოფობის გამო გადადგა თანამდებობიდან საკუთარი შვილის ორდონიო III-ის სასარგებლოდ და მალევე გარდაიცვალა.

## იხილეთ აგრეთვე
* ლეონის მეფეთა სია

## რესურსები ინტერნეტში
* 

კატეგორია:ლეონის მეფეები
კატეგორია:გარდაცვლილი 951
საბჭოთა კავშირის საფეხბურთო ჩემპიონატი 1945 (პირველი ჯგუფი)

**საბჭოთა კავშირის მე-7 საფეხბურთო ჩემპიონატში** გამარჯვებული გახდა მოსკოვის „დინამო“, მეორე ადგილზე გავიდა მოსკოვის „ცდკა“, მესამეზე – მოსკოვის „ტორპედო“. დაიწყო 13 მაისს და დასრულდა 24 სექტემბერს.

## შედეგები 
### ცხრილი 
* **საუკეთესო ბომბარდირი:** ვსევოლოდ ბობროვი − 24 (21) − „ცდკა“

### მატჩები 
## ჩემპიონი 
## პერიოდიკა
* დასრულებული ქრონიკა. სსრ კავშირის VII ჩემპიონატი // „სარბიელი“, 26 ივლისი, 1991, № 30 (31), გვ. 6.

## რესურსები ინტერნეტში 
* The Rec.Sport.Soccer Statistics Foundation.

1945
კატეგორია:1945 წელი ფეხბურთში
ბავშვი

მინი

**ბავშვი** — ადამიანის ცხოვრების ის პერიოდი, როდესაც იგი ჩვილი აღარ არის, ზრდასრული კი ჯერ არ გამხდარა. ადამიანის ბავშვობის ხანგრძლივობა იმაზეა დამოკიდებული, თუ რომელ საზოგადოებაში ცხოვრობს იგი. გარეოს ადამიანთა უფლებების დაცვის კომისია 18 წლამდე ასაკის ადამიანს ბავშვად თვლის.

## უნარები და აზროვნება 
ბავშვობის სწრაფი ზრდისა და ცვლილებების ხანაა. ადამიანს სწავლის პროცესში უნვითარდება უნარები და აზროვნება, როცა სხეული და ტვინი იზრდება და ცვლილებას განიცდის. ბავშვი თანდათან ახერხებს უფრო და უფრო ზუსტად მართოს ყოველი მოძრაობა. მეტყველებაც სწრაფად უნვითარდება — პირველ სიტყვებს ბავშვი დაახლოებით 1 წლისა ამბობს, ხოლო 6 წლისამ უკვე 2600-მდე სიტყვა იცის. ბავშვი სამყაროს, ძირითადად, თამაშით შეიმეცნებს. ცხოვრებისეული სიტუაცებისათვის იგი თამაშით ემზადება.

გარდატეხის ასაკში ბავშვი დამოუკიდებელი ხდება. იგი უკვე საკმაოდ თავდაჯერებული და გამოცდილია საიმისოდ, რათა გარკვეული პასუხისმგებლობა იკისროს.

## იხილეთ აგრეთვე 
*ერთი ბავშვის პოლიტიკა
*გაეროს ბავშვთა ფონდი

## რესურსები ინტერნეტში 
* Child well-being on wikiprogress.org 
* United Nations Children's Fund (UNICEF)
* Family database, OECD
* Society (The Guardian)

კატეგორია:ადამიანი
სამხრეთის დედოფალი

„**სამხრეთის დედოფალი**“ () — ესპანურენოვანი ტელენოველა, რომელიც გადაღებულია აშშ-ში მოქმედი ქსელ ტელემუნდოს მიერ ესპანურ ტელეარხ ანტენა 3-თან და კოლუმბიურ RTI Producciones-თან ერთად. ტელენოველას საფუძვლად უდევს ესპანელი მწერლის — არტურო პერეს-რევერტეს ამავე სახელწოდების ნოველა. დრამა ასახავს მექსკიელი (კულიაკანი, სინალოას შტატი) ახალგაზრდა ქალის — ტერესა მენდოსას განდიდებას, რომელიც სამხრეთ ესპანეთში ყველაზე ძლევამოსილი ნარკომოვაჭრე ხდება.

ტელენოველის აღმასრულებელი პროდიუსერია ტელემუნდოს სატელევიზიო სტუდიების პრეზიდენტი პატრისიო უილსი. *სამხრეთის დედოფლის* დასრულების შემდეგ მან ტელემუნდო დატოვა და RTI Producciones-ის პრეზიდენტად დაინიშნა.

$10 მილიონიანი ბიუჯეტით, *სამხრეთის დედოფალი* ყველაზე ძვირადღირებული ტელენოველაა, რაც კი ოდესმე ტელემუნდოს შეუქმნია. მისი პრემიერა აშშ-ში სწორედ ამ არხზე შედგა 2011 წლის 28 თებერვალს, რაც არხის ყველაზე მაღალრეიტინგული პრემიერა გამოდგა, ხოლო ფინალურმა სერიამ ტელემუნდოს 19 წლიან ისტორიაში ყველაზე მაღალი რეიტინგი დააფიქსირა 4,2 მილიონი მაყურებლით, რომელთა ასაკიც ძირითადად 18-49 წელი იყო. ასეთმა წარმატებამ ტელემუნდოს უბიძგა პირველად წარედგინა თავის ნამუშევარი ემის ნომინაციაზე.

*სამხრეთის დედოფალი* მსოფლიოს მრავალ ქვეყანაში უჩვენეს, მათ შორის კოლუმბიაში, ჩილეში, ნიკარაგუაში, კოსტა-რიკაში, მექსიკაში, კვიპროსში, სერბეთში, ალბანეთში, უნგრეთში, სლოვენიასა და ხორვატიაში. 2011 წლის ზაფხულიდან ტელენოველა გადის ასევე საქართველოში, ტელეკომპანია რუსთავი 2-ის ეთერით.

## რესურსები ინტერნეტში
*ტელემუნდოს ოფიციალურ საიტზე 
*ანტენა 3-ის ოფიციალურ საიტზე

## სქოლიო
კატეგორია:ტელესერიალები
კატეგორია:ტელემუნდოს ტელენოველები
კატეგორია:ტელესერიალები ანბანის მიხედვით
გრამფირფიტა

მინი|მარჯვნივ

**გრამფირფიტა** (ხშირად ითქმის უბრალოდ „ფირფიტა“, „ვინილი“) — ხმოვანი ინფორმაციის ანალოგური მატარებელი, დისკი, რომლის ერთ ან ორივე მხარეზე ამა თუ იმ მეთოდით იტვიფრება ჩაღრმავება, რომლის ფორმა (სიღრმე და სიგანე) ხმოვანი ტალღით არის მოდულირებული. ასეთი ჩანაწერიდან ხმის ამოღება ხდება სპეციალური ტექნიკით — გრამოფონით, პატეფონით ან შემდგომი თაობის, ფირფიტების დამკვრელით. მიუხედავად იმისა, რომ ტერმინი „გრამფირფიტა“ არის „გრამოფონის ფირფიტის“ შემოკლება, გრამოფონებს ფართოდ აღარ იყენებენ.

პირველ გრამფირფიტად ითვლება ცვილის ფონოლილვაკი — ედისონის ფონოგრაფის ბგერათმატარებელი, რომელზეც 1877 წლის დეკემბერში ჩაიწერა მსოფლიოში პირველი ფონოგრამა. ბგერის მექანიკური ჩაწერისა და აღწარმოების პრინციპის პრიორიტეტი ეკუთვნის ფრანგ პოეტსა და გამომგონებელს შარლ კროს (), რომელმაც 1877 წლის 3 აპრილს საფრანგეთის აკადემიას წარუდგინა თავისი ნაშრომი „სმენით აღსაქმელი მოვლენების ჩაწერისა და აღწარმოების პროცესი“. 

გრამფირფიტების შექმნის ისტორიაში ერთ-ერთ ყველაზე უფრო მნიშვნელოვან თარიღად ითვლება 1888 წელი, როდესაც გერმანიაში, კერძოდ, ჰანოვერში დაბადებული ამერიკელი ინჟინერი ემილ ბერლინერი () ბგერათმატარებელად ცვილის თხელი აფსკით დაფარული თუთიის დისკოს, ხოლო ამ დისკოდან ბგერის გადმოსაცემად — გრამოფონის გამოყენების წინადადებით გამოდის. 

ამის შემდეგ, გრამფირფიტების მასობრივი წარმოების მიზნით, ტექნიკურად შესაძლებელი ხდება ბერლინერის დისკოდან ლითონის მატრიცის გადაღების პროცესის ათვისება და მისი დანერგვა. XIX საუკუნის ბოლოს ამერიკის შეერთებული შტატების, კერძოდ ნიუ-ჯერსის შტატის ქალაქ კემპდენში () იხსნება მსოფლიოში პირველი გრამფირფიტების ფაბრიკა. აღნიშნული ფაბრიკის ბაზაზე 1901 წლის ოქტომბერში საფუძველი ეყრება RCA Victor-ის სახელით ცნობილ გრამფირფიტების უდიდეს კონცერნს, რომლის დამფუძნებელია ამერიკელი ინჟინერი და მეწარმე ელდრიჯ ჯონსონი (). XIX საუკუნის ბოლოსა და XX საუკუნის დასაწყისში ამერიკის შეერთებულ შტატებში, დიდ ბრიტანეთში, საფრანგეთსა და იტალიაში იქმნება გრამფირფიტების, გრამოფონებისა და პატეფონების წარმოების კომპანიები და ფირმები.

## ბიბლიოგრაფია 
* ქართული ენის განმარტებითი ლექსიკონი, ერთტომეული, გვ. 446,  1986 წელი.
* 
* 

## რესურსები ინტერნეტში 
* ვინილის ისტორია 
* როგორ მზადდება გრამფირფიტა 
* რუსული რევოლუციამდელი გრამფირფიტების დისკოგრაფია

## სქოლიო 
კატეგორია:აუდიო შემნახველები
კატეგორია:ჩაწერილი მუსიკა
კატეგორია:1894 წელი მუსიკაში
კლაიპედის მხარე

მინიატიურა|250პქ|მემელ-ლანდის (კლაიპედის მხარის) რუკა
**კლაიპედის მხარე** () ან **მემელის მხარე** () — პირველ და მეორე მსოფლიო ომებს შორის პერიოდში ამ სახელით მოიხსენიებოდა პრუსიის ის ნაწილი, რომელიც მდინარე ნემანის ჩრდილოეთით მდებარეობს. 1920 წელს იგი მოკავშირეთა და ასოცირებულ უფლებამოსილ მხარეთა მიერ ფრანგულ მმართველობას გადაეცა, 1923 წელს კი ანექსირებულ იქნა ლიეტუვის მიერ. ამ რეგიონის აღსანიშნავად გერმანულენოვან სივრცეში დღემდე გამოიყენება ტერმინი *მემელ-ლანდი*, *მემელის მიწა*. 

1939 წელს კლაიპედის მხარეში 145.000 ადამიანი ცხოვრობდა. უდიდესი ქალაქი იყო კლაიპედა (გერმანულად მემელი) 40 000 მცხოვრებით, მას მოსდევდა შილუტე (გერმანულად ჰაიდეკრუგი) 5 000 და პაგეგიაი (პოგეგენი) 2 800 მცხოვრებით.

## რესურსები ინტერნეტში 
* გერმანია-ლიეტუვის ურთიერთობები, კლაიპედის მხარისათვის მიძღვნილი გამოცემა 2003 წელს
* სტატისტიკა კლაიპედის მხარეში
* კლაიპედის მხარეში გავრცელებული ენები 1900 წელს

კატეგორია:ლიეტუვის ისტორია
კატეგორია:გერმანიის ისტორია
კატეგორია:გერმანიის იმპერია
პრეზერვატივი

მინი|მარჯვნივ|პრეზერვატივი დაკეცილ მდგომარეობაში
**პრეზერვატივი** — დამცავი კონტრაცეფციული საშუალება, რომელიც გამოიყენება სქესობრივი აქტის დროს როგორც არასასურველი ფეხმძიმობისგან, ასევე სქესობრივი გზით გადამდები ინფექციებისგან თავის დასაცავად. ძირითადად მზადდება ლატექსისგან. პრეზერვატივები რამდენიმე საუკუნის მანძილზე გამოიყენება. XIX საუკუნიდან ეს არის კონტრაცეფციის ყველაზე გავრცელებული საშუალება. კამათს იწვევს იმის განხილვა, თუ რამდენად დასაშვებია მათი სკოლებში, სქესობრივი აღზრდის ფარგლებში დემონსტრირება. პრეზერვატივის გამოყენებას ხშირად აკრიტიკებს სხვადასხვა რელიგიის წარმომადგენელი.

## რესურსები ინტერნეტში 
* ლატექსის პრეზერვატივები და სქესობრივი გზით გადამდები ვირუსები
* პრეზერვატივი

კატეგორია:სქესობრივი ჯანმრთელობა
კატეგორია:სამედიცინო ტექნოლოგია
კატეგორია:პენისი
კატეგორია:კონტრაცეფცია
გერმანიის გაერთიანება

ტერმინი **გერმანიის გაერთიანება** შეიძლება აღნიშნავდეს:

* გერმანიის გაერთიანება — გერმანიის გაერთიანება 1871 წელს.
* გერმანიის გაერთიანება — გერმანიის გაერთიანება 1990 წელს.
ოკიჩობის ტბა

**ოკიჩობის ტბა** ( სახელწოდება წარმოსდგება: oki (წყალი) და chubi (დიდი), ე.ი. „დიდი წყალი“) — მტკნარი ტბა აშშ-ის სამხრეთ ატლანტიკურ რეგიონში, ფლორიდის შტატში. აშშ-ში ფართობით მტკნარ ტბებს შორის 7 ადგილზეა. მდებარეობს ზღვის დონიდან დაახლოებით 4-5 მ სიმაღლეზე. ზედაპირის ფართობი 1,900 კმ², მაქსიმალური სიღრმე 3,7 მ. არის პატარა კუნძულები, რომელთაგან უდიდესია კრიმერი. მოქცეულია მცირე სიღრმის ქვაბულში, რომელიც ამოვსებულია თიხებითა და კირქვებით. ტბასთან განვითარებულია ტრიპიკული ეკორეგიონი, ე.წ. ევერგლეიდსი, რომლის გარკვეული ნაწილი ამოშრობილია და ათვისებულია სოფლის მეურნეობისთვის. მოჰყავთ შაქრის ლერწამი. 

დაახლოებით 6,000 წლის წინ ქვაბული დამშრალი იყო. ზღვის დონის აწევას მოჰყვა გრუნტის წლების ამოწევა და შედეგად მოიმატა ნალექიანობამ. 6,000-4,000 წლის წინ წყალ-ჭაობური ტერიტორიები წარმოიქმნა დღევანდელი ქვაბულის დიდ ნაწილში, რომელსაც თან სდევდა ტორფის წარმოქმნა. საზრდოობს მდინარე კისიმის წყლით, რომელიც ტბას დაახლოებით ჩრდილოეთ ნაწილში ჩაერთვის. ტბაში ბინადრობს თევზი. მიმდინარეობს თევზის რეწვა. ძირითადად იჭერენ ქორჭილას, იშვიათად ქარიყლაპიას. 

1926 წელს ოკიჩობის ტბის რაიონში დაფიქსირდა უძლიერესი ქარიშხალი, რომელმაც იმსხვერპლა დაახლოებით 300 ადამინის სიცოცხლე. ორი წლის შემდეგ, ოკიჩობის ქარიშხლის დროს დაიღუპა ათასობით ადამიანი. წითელი ჯვრის განცხადებით, სტიქიურ უბედურებას შეეწირა 1836 ადამიანი, თუმცა 2003 წელს გარდაცვლილთა რაოდენობა ხელახლა შეფასდა, რომლის მიხედვით კატასტროფას შეეწირა არა ნაკლებ 2500 ადამიანის სიცოცხლე. ორივე შემთხვევაში კატასტროფა გამოწვეული იყო შტორმული მოქცევების გამო. ტბის ირგვლივ გაშენებულია ჯებირები.

## რესურსები ინტერნეტში
## სქოლიო
კატეგორია:აშშ-ის ტბები
კატეგორია:ტბები ანბანის მიხედვით
გერმანიის საფეხბურთო ბუნდესლიგა

**გერმანიის საფეხბურთო ბუნდესლიგა** () — პროფესიონალური საფეხბურთო ლიგა გერმანული კლუბებისთვის. წარმოადგენს გერმანიის უმაღლეს საფეხბურთო ლიგას. ჩემპიონატი მიმდინარეობს აგვისტოდან მაისის ჩათვლით და მასში მონაწილეობას იღებს 18 გუნდი. დაარსდა 1963 წელს.

დაარსებიდან დღემდე ბუნდესლიგაში სულ 54 კლუბს უთამაშია. ბუნდესლიგის ტიტულს ყველაზე მეტჯერ ფლობდა მიუნხენის „ბაიერნი“, რომელმაც 33-ჯერ მოიგო ტურნირი. მოქმედი გამარჯვებულია „ბაიერნი“.

უეფა-ს კოეფიციენტების რეიტინგში ჩემპიონატებს შორის, ბუნდესლიგა მეოთხე ადგილს იკავებს [ესპანეთის ლა ლიგის, ინგლისური პრემიერლიგის და იტალიური სერა ა-ს შემდეგ. 2015–16 წლების სეზონში ბუნდესლიგის მატჩებზე საშუალო დასწრება იყო 43.300, რაც უმაღლესი მაჩვენებელია [ევროპაში.

## კლუბები 
### 2016–17 სეზონი
ა: ბუნდესლიგის დამფუძნებელი გუნდი
ბ: არასდროს გავარდნილა ბუნდესლიგიდან

## ბუნდესლიგის ჩემპიონები 
## სტატისტიკა კლუბების მიხედვით 
ტიტულების რაოდენობა დათვლილია 1963 წლიდან, ანუ ბუნდესლიგის დაარსების წლიდან

## ბომბარდირები სეზონების მიხედვით 
## რეკორდები 
### ყველაზე მეტი გოლი 
**(მხოლოდ ბუნდესლიგა)**
[right|thumb|[გერდ მიულერი]]

### ყველაზე მეტი ჩატარებული მატჩი 
**(მხოლოდ ბუნდესლიგა)**
[right|thumb|[კარლ-ჰაინც კიორბელი]]

## რესურსები ინტერნეტში 
*  , 
* 
* 
* ყველა დროის სტატისტიკა ყველა მატჩის შედეგთან ერთად

## სქოლიო 

კატეგორია:გერმანიის საფეხბურთო ტურნირები
კატეგორია:გერმანიის ფეხბურთი
კატეგორია:ეროვნული საფეხბურთო ჩემპიონატები
ალისტერ კროული

**ალისტერ კროული** (; დაბადების სახელი **ედვარდ ალექსანდერ კროული**, ; დ. 12 ოქტომბერი, 1875 — გ. 1 დეკემბერი, 1947) — გავლენიანი ბრიტანელი ოკულტისტი, მაგი, პოეტი, მწერალი, ალპინისტი, მოჭადრაკე, კაბალისტი. მაგიკო-რელიგიური სწავლების „თელემას“ და მის წიაღში აღმოცენებული თვითხელდასხმაზე ორიენტირებული მაგიური ორდენის „Astrum Argentum“-ის („ვერცხლის ვარსკვლავი“) დამაარსებელი.

დაიბადა ლემინგტონში (უორვიკშირი, დიდი ბრიტანეთი). მისი მშობლები ედვარდი და ემილი ფუნდამენტალისტური რელიგიური სექტის „პლიმუთის ძმების“ წევრები იყვნენ. ედვარდი ფანატიკოსი მორწმუნე იყო, ამიტომ პატარა ალექსანდერი ყოველდღიურად ისმენდა ბიბლიას; მოგვიანებით, თავის წიგნში Liber ABA, წერს რომ ბიბლიის ყოველდღიურმა მოსმენამ და ტექსტის ფაქტობრივად ზეპირად ცოდნამ, საშუალება მისცა ოკულტურ ტექსტებში უკეთესად გარკვეულიყო. 1887 წელს კროულის მამა ედვარდი სიმსივნით გარდაიცვალა.

მამის გარდაცვალების შემდეგ, ედვარდი კემბრიჯში მიდის სასწავლებლად. სწავლობს ინგლისურ ფილოლოგიას, მაგრამ პირველი კურსის გავლის შემდეგ თავს ანებებს უნივერსიტეტს და იწყებს მოგზაურობას. სწორედ ამ პერიოდში, კროული იღებს ახალ სახელს „ალისტერ“ და წერს პირველ ალეგორიულ პოემას „აკელდამა“, რომელსაც დიდი გამოხმაურება არ მოჰყოლია.

1898 წელს, კროული ხდება ჰერმეტისტული ორდენის „ოქროს განთიადის“ წევრი, თუმცაღა მოგვიანებით იგი ხმაურით ტოვებს ორდენს და აქვეყნებს საიდუმლო დოკუმენტებს, რომლითაც მისი და ოქროს განთიადის იმპერატორის სემუელ მაკგრეგორ მაზერსის უთანხმოება პიკს აღწევს.

## რესურსები ინტერნეტში 
* 
* 
* 
* ალისტერ კროულის კოლექცია  
* ბიბლიოთეკა

## სქოლიო
კატეგორია:ინგლისელი მწერლები
კატეგორია:ოკულტისტები
კატეგორია:ახალი რელიგიური მოძრაობების დამაარსებლები
ორდონიო III (ლეონი)

მინი|200პქ|ორდონიო III-ის მინიატურა, X საუკუნე
**ორდონიო III** (; დ. დაახლ. 926 — გ. იანვარი, 956) — ლეონის მეფე 951–956 წლებში.  რამირო II-ის შვილი და მემკვიდრე. პერესების დინასტიის წარმომადგენელი. 

## იხილეთ აგრეთვე
* ლეონის მეფეთა სია

## რესურსები ინტერნეტში
* Реконкиста. Короли Леона 
* Реконкиста. Хронология. X в. 
* Historia de Leon. XV.   
* Asturias & Leon, kings  
* Ordogno III.  
* 

კატეგორია:ლეონის მეფეები
კატეგორია:დაბადებული 926
კატეგორია:გარდაცვლილი 956
გერმანიის იმპერიის აღმოსავლეთი ტერიტორიები

მინიატიურა|350პქ|გერმანიის 1871–1991 წლებში დაკარგული ტერიტორიები. მწვანე ფერით აღნიშნულია აღმოსავლეთი ტერიტორიები
**გერმანიის იმპერიის აღმოსავლეთი ტერიტორიები** ან **გერმანიის ყოფილი აღმოსავლეთი ტერიტორიები** () — ოდერ-ნაისეს გამყოფი საზღვრის აღმოსავლეთით მდებარე ისტორიული გერმანული ტერიტორიები, რომლებიც 1937 წლის 31 დეკემბრის მდგომარეობით გერმანიის იმპერიას ეკუთვნოდა, მეორე მსოფლიო ომის შემდეგ 1945 წლიდან ფაქტობრივად გამოეყო დანარჩენ გერმანიას და დღეს პოლონეთისა და რუსეთის შემადგენლობაშია. პოლონეთში ეს ტერიტორიები კომუნისტური მთავრობის მიერ „დაბრუნებულ მიწებად“ () ან „დასავლეთისა და ჩრდილოეთის მიწებად“ (Ziemie Zachodnie i Północne) მოინათლა.

გერმანიის იმპერიის აღმოსავლეთ ტერიტორიებში ფართო გაგებით გულისხმობენ ასევე იმ მიწებს, რომლებიც ჯერ კიდევ პირველი მსოფლიო ომის შემდეგ ვერსალის ხელშეკრულებით 1919-1920 წლებში ჩამოშორდა გერმანიას, ან რომლებზეც სახელმწიფომ უარი თქვა; ესენია პოზენისა და დასავლეთ პრუსიის პროვინციები, რომლებიც XVIII საუკუნეში პოლონეთის დანაწილებამდე პოლონეთს ეკუთვნოდა, მათ შორისაა ასევე თავისუფალი ქალაქი დანციგი, აღმოსავლეთი ზემო სილეზია, ჰულჩინის რეგიონი, ძიალდოვოსა და მემელის მხარეები. მსგავსი ისტორიული ბედის გამო იშვიათად გერმანიის იმპერიის აღმოსავლეთ ტერიტირებად მიიჩნევენ ასევე იმ მიწებსაც, რომლებიც ჰაბსბურგებს ეკუთვნოდათ.

## იხილეთ აგრეთვე 
* ოსტზიდლუნგი

## ლიტერატურა 
* Dieter Blumenwitz: Denk ich an Deutschland. Antworten auf die Deutsche Frage. Bayerische Landeszentrale für politische Bildungsarbeit, მიუნხენი, 1989, 3 ნაწილად
* Manfred Raether: Polens deutsche Vergangenheit, Schöneck, 2004, ISBN 3-00-012451-9
* Fritz Faust: Das Potsdamer Abkommen und seine völkerrechtliche Bedeutung. 4., neubearb. Aufl., Metzner, 1969, 420 გვერდი.

## რესურსები ინტერნეტში 
* გერმანია-პოლონეთი, 1945-2004 წლების ტერიტორიების მიმოხილვა
* Amtliche Aufzeichnung betreffend die Bezeichnung der Oder-Neiße-Gebiete im amtlichen deutschen Sprachgebrauch, 11. Dezember 1974  (PDF-ფაილი)

კატეგორია:გერმანიის ისტორია
კატეგორია:პოლონეთის ისტორია
კატეგორია:რუსეთის ისტორია
კატეგორია:გერმანიის იმპერია
დინამო თბილისის სეზონი 2008-2009

**დინამო თბილისის სეზონი 2008–09**, იყო საფეხბურთო კლუბ დინამო თბილისის სეზონი. ამ სეზონში მისი მთავარი მიღწევა იყო საქართველოს თასის დაუფლება, მან ფინალში რუსთავის ოლიმპი დაამარცხა პენალტების სერიაში.

## სამწვრთნელო შტაბი
## შედეგები
### უმაღლესი ლიგა
***პირველი სამეული:***

**თ** = ჩატარებული შეხვედრა; **მ** = მოგებული; **ფ** = ფრე; **წ** = წაგებული; **გტ** = გატანილი გოლი; **გშ** = გაშვებული გოლი; **გს** = გატანილ და გაშვებულ გოლთა სხვაობა; **ქ** = ქულა

## სქოლიო
2008-09
ბიოტექნოლოგია

ს კრისტალები]]

**ბიოტექნოლოგია** — ცოცხალ არსებათა გამოყენებაა სასარგებლო პროდუქტების — სამედიცინო პრეპარატების, ვაქცინებისა და წამლების — დასამზადებლად. ის ხშირად მოიცავს მიკრობების — პაწაწინა, ერთუჯრედიანი არსებების, მაგალითად, ბაქტერიებისა და საფუვრის - გამოყენებას. მრავალი საუკუნეა, რაც პროდუქტის დასამზადებლად სწორედ მიკროფებს იყენებენ. მეპურეები საფურვის გამოყენებით პურსა და ლუდს, ხოლო ყველი ბაქტერიებისა და სოკოს გამოყენებით მზადდება.

თანამედროვე ბიოტექნოლოგიები მეტწილად გენურ ინჟინერიას იყენებენ — მეცნიერები მარტივ ცხოველთა და მცენარეთა უჯრედებს ცვლიან, რათა სასარგებლო თვისებები მიანიჭონ. ამისი მაგალითია ადამიანის ინსულინის წარმოება. 

ინსულინი ნივთიერებაა, რომელიც სისხლში შაქრის დონეს არეგულირებს. დიაბეტით დაავადებული ადამიანისათვის ინსულინი მკურნალობის ნაწილს შეადგენს. ინსულინის დასამზადებლად მეცნიერები მცირე რაოდენობით იღებენ ადამიანის უჯრედებს და მისგან გენეტიკურ მასალას (დიენემი) გამოყოფენ, რომელიც ინსულინის დასამზადებელ ინსტრუქციებსაც შეიცავს. ისინი მრავალჯერ ამრავლებენ იმ გენებს, რომლებიც კონკრეტულად ინსულინის წარმოქმნაზე არიან პასუხისგებლები და სხვადასხვა მიკრობებში ნერგავენ, რომლებიც შემდეგ ინსულინს წარმოქმნიან. 

გენური ინჟინერია შეიძლება მცენარეთა გასაუმჯობესებლადაც იქნას გამოყენებული. საკვებ მცენარეებს, მაგალითად — ხორბალსა და ბრინჯს, შეიძლება სხვა მცენარეებიდან აღებული გენეტიკური მასალები ჩავუნერგოთ, რათა დაავადებისადმი უფრო გამძლე გავხადოთ ან რთულ პირობებში გაზრდაში შევუწყოთ ხელი.

მედიცინაში ბიოტექნოლოგია კიდევ მრავალგვარად გამოიყენება. შესაძლოა მიკრობების გენეტიკური მოდიფიკაცია ახალი მედიკამენტებისა და ვაქცინების დასამზადებლად. 

ამას გარდა შესაძლოა სხვა პროდუქეტბის — ფერმენტების დამზადებაც. ფერმენტები ბიოლოგიური ნივთიერებებია, რომლებიც ორგანიზმში მიმდინარე პროცესებს აჩქარებს. ისინი ბევრნაირად გამოიყენება მედიცინასა და მრეწველობაში.

## ლიტერატურა 
* *ოქსფორდის დიდი საბავშვო ენციკლოპედია, ქართული გამოცემა შევსებული და განახლებული 2011 წელს, ISBN 978-99940-34-47-5*

## რესურსები ინტერნეტში 
* ენციკლოპედია „ბრიტანიკა
* Treccani

*
პატრიკ სუეიზი

**პატრიკ სუეიზი** ( დ. 18 აგვისტო, 1952 — გ. 14 სექტემბერი, 2009) — ამერიკელი მსახიობი, მოცეკვავე და მომღერალი. ყველაზე მეტად სახელი გაითქვა ფილმებში: „ბინძური ცეკვები“ და „მოჩვენება“. პოპულარობა მოუტანა აგრეთვე სერიალმა „ჩრდილოეთი და სამხრეთი“, სადაც განასახიერა ორი მეინის როლი. 1991 წელს მისი სახელი შეიტანეს ჟურნალში „People“ როგორც წლის „*ყველაზე სექსუალური მამაკაცი*“. პატრიკ სუეიზის ტელე- და კინოკარიერა მოიცავს 30 წელს.

## ბიოგრაფია 
პატრიკ სუეიზი დაიბადა 1952 წლის 18 აგვისტოს, ტეხასის შტატის ქალაქ ჰიუსტონში, დედამისის ქორეოგრაფის პეტსი ივონ ჰელენისა და მამამისის მხაზველის ჯესი უეინ სუეიზის ოჯახში. პატრიკი აღიზარდა რომაულ-კათოლიკური ტრადიციებით. ჰყავდა ორი უმცროსი ძმა (დონ სუეიზი და შონ კაილი) და ორი და, ვიკი ლინი და ბემბი.

ოცი წლის ასაკში სუეიზი ცხოვრობდა ჰიუსტონის გარეუბანში, სადაც სწავლობდა სანქტ როზა ლიმის კათოლიკურ სკოლაში, ოკის ფორესტის დაწყებით სკოლაში, ბლეკის საშუალო სკოლასა და უოლტრიპის უმაღლეს სკოლაში.

## ფილმოგრაფია 
## რესურსები ინტერნეტში 
* 
* პატრიკ სუეიზი   
* 

## სქოლიო 
კატეგორია:დაბადებული 18 აგვისტო
კატეგორია:დაბადებული 1952
კატეგორია:გარდაცვლილი 14 სექტემბერი
კატეგორია:გარდაცვლილი 2009
კატეგორია:ინგლისელი ამერიკელები
კატეგორია:ამერიკელი მსახიობები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:ამერიკელი მოცეკვავეები
კატეგორია:ამერიკელი მამაკაცი მომღერლები
ბორანი (ფონდი)

**ბორანი** — საქველმოქმედო ფონდი საქართველოში. ფონდი შეიქმნა კითხვის გამავრცელებელი საზოგადოების მიერ 2012 წლის 23 თებერვალს. ფონდის სახელწოდება გამომდინარეობს მისი ფუნქციიდან, რომელიც ბორანის მსგავსად სხვადასხვა ნაპირის დაკავშირებაში მდგომარეობს. ფონდი თავად არ ფლობს თანხას, რომელსაც ადმინისტრაცია თავისი შეხედულებებისამებრ გასცემს საჭიროების მქონე ადამიანებისათვის. მისი ამოცანაა დააკავშიროს ეს ადამიანები მათთან, ვისაც დახმარების აღმოჩენა შეუძლია.

## ფონდის მიზნები
* საზოგადოების ფენებს შორის კავშირების შექმნა;
* საჭიროების მქონე ადამიანების დახმარება მათი პრობლემების მოგვარებაში;
* საჭიროების მქონე ადამიანების დაკავშირება მათთან, ვისაც სხვისთვის დახმარების აღმოჩენა სურს და ამ კომუნიკაციის განვითარებისათვის ხელის შეწყობა;
* ქველმოქმედების იდეის გავრცელება და ქველმოქმედების კულტურის ჩამოყალიბებისათვის ხელის შეწყობა

## ფონდის ინსტრუმენტი
ფონდის მუშაობის მთავარი ინსტრუმენტი არის  საიტი, რომელზეც თავსდება ინფორმაცია ადამიანებისა და მათი საჭიროებების შესახებ. ნებისმიერ მომხმარებელს, შეუძლია მისთვის სასურველი თანხა გადარიცხოს საიტზე განთავსებულ ნებისმიერ ადამიანის საჭიროების მოსაგვარებლად. აუცილებელი თანხის შეგროვების შემდეგ კითხვის გამავრცელებელი საზოგადოება შეისყიდის საჭირო ნივთს და გადასცემს მის მომთხოვნს. საგნის გადაცემის შემდეგ საიტზე დაიდება გადაცემის ამსახველი ფოტო მასალა და აგრეთვე ყველა დოკუმენტი, რომელიც შესყიდვის დროს გაიცემა მყიდველზე.

## ფონდის მახასიათებლები
# *დემოკრატიულობა* -  ფონდი ხელს უწყობს საზოგადოების წევრებს შორის ჰორიზონტალური ურთიერთობების განვითარებას.
# *გამჭვირვალობა/სანდოობა* - ფონდი უზრუნველყოფსთითოეულ პროექტთან დაკავშირებული ინფორმაციის(დოკუმენტაციის, აუდიო და ფოტო მასალის) ფონდის საიტზე გამოქვეყნებას. ასევე ფონდი მუდმივად ანგარიშვალდებულია სამეთვალყურეო საბჭოს მიმართ, რომელიც საზოგადოების აქტიური წევრებისგან შედება.
# *მრავალჯერადობა* - ფონდის საქმიანობა არ არის ერთჯერადი თუ სეზონური ხასიათის და ეფუძნება სოციალური ქსელების ფუნქციონირების პრინციპს.
# *მომხმარებელზე ორიენტირებულობა* - ქველმოქმედს აქვს შესაძლებლობა მეტი ინფორმაცია ჰქონდეს მიმღების შესახებ. მას შეუძლია საიტის მეშვეობით რეალურ დროში აკონტროლოს პროექტის მიმდინარეობა, რომელშიც ერთვება.
# *ეფექტურობა* - ფონდის ფუნქციონირების სპეციფიკა ერთდროულად რამდენიმე ადამიანისთვის დახმარების აღმოჩენის საშუალებას იძლევა.
# *ღირებულებების დამკვიდრება* - ფონდი საშუალებას იძლევა უსასრულოდ ბევრი ადამიანის ჩართვას არა მხოლოდ თანხის გადარიცხვის არამედ ინფორმაციის მოძიების და საჭიროების გადაცემის პროცესში. ეს ბიძგს აძლევს ქველმოქმედების კულტურის გავრცელებას.

## რესურსები ინტერნეტში 
* საქველმოქმედო ფონდ ბორანის საიტი 

კატეგორია:საქართველოს ფონდები
კატეგორია:საქართველოს საზოგადოებრივი ორგანიზაციები
პრაზეოდიმი

**პრაზეოდიმი** ( Pr) — ელემენტთა პერიოდული სისტემის მეექვსე პერიოდის, ჯგუფგარეშე (ძველი კლასიფიკაციით მესამე ჯგუფის თანაური ქვეჯგუფის, IIIბ) ქიმიური ელემენტი. განეკუთვნება ლანთანოიდების ოჯახს. ატომური ნომერია — 59, ატომური მასა — 140.91, tდნ — 935 °C, tდუღ — 3130 °C, სიმკვრივე — 6.77 გ/სმ3. მოვერცხლისფრო-მოთეთრო, იშვიათ მიწათა ლითონი. 1885 წელს პრაზეოდიმი აღმოაჩინა კ. აუერ ფონ ველსბახმა პრაზეოდიის ოქსიდის სახით. ნეოდიმისა და პრაზეოდიმის ნარევისაგან ღებულობენ უფერულ მინას, რომელიც კარგად შთანთქავს ულტრაიისფერ სხივებს.

## ისტორია 
პრაზეოდიმი აღმოჩენილ იქნა 1885 წელს ავსტრიელი ქიმიკოსის კ. აუერომ ფონ ველსბახის მიერ. მან დაადგინა, რომ 1839 წელს შვედი ქიმიკოსის კარლ გუსტავ მოსანდერის მიერ აღმოჩენილი ელემენტი  დიდიმი (დიდიმიუმი) წარმოადგენს ორი ფიზიკური და ქიმიური თვისებებით ახლოს მდებარე ანალოგოური ელემენტის ნარევს, რომლებსაც მან მისცა სახელწოდებები ნეოდიმი და პრაზეოდიმი.

## იზოტოპები
დედამიწის ქერქში პრაზეოდიმის შემცველობა მიახლოებით 9 გრ/ტ, ოკეანის წყალში 2,6მგ/ლ.

### სტანდარტული ატომური მასა
პრაზეოდიმის სტანდარტული ატომური მასად მიღებულია — 140.907, რომელიც როგორც წესი იანგარიშება ბუნებაში არსებულ ყველა სტაბილურ იზოტოპტთა საშუალო შეწონილი მასით, მათი დედამიწის ქერქსა და ატმოსფეროში გავრცელების პროპორციულად. ბუნებაში არსებობს პრაზეოდიმის მხოლოდ ერთი სტაბილური იზოტოპი (^{141}Pr), რომლის ატომური მასაც შეადგენს 140.9076528.

## მიღება 
პრაზეოდიმს მიიღებენ სხვა იშვიათმიწა ელემენტებთან ნარევში. ექსტრაქციონულ და ქრომატოგრაფიული გაყოფისას და დანაწილებული კრისტალიზაციისას პრაზეოდიმი კონცენტრირდება მჩატე ლანთანოიდებთან ერთად და გამოიყოფა  ნეოდიმიუმთან ერთად. შემდგომ პრაზეოდიმს გამოჰყოფენ ნეოდიმიუმისაგან და გადაჰყავთ სუფთა ლითონში მეტალოთერმული ან ელექტროლიზით 850oC-ზე.

## ღირებულება 
პრაზეოდიმზე ფასები მიახლოებით შეესაბამება ნეოდიმიუმის ფასებს და შეადგენს საშუალოდ მიალოებით 170 დოლარს ერთ კილოგრამზე.

## გამოყენება 
პრაზეოდიმის იონები გამოიყენება 1,05 მკმ სიგრძის ტალღების (ინფრაწითელი გამოსხივება) ლაზერული გამოსხივების აგზნებისათვის. პრაზეოდიმის ფტორიდი გამოიყენება როგორც ლაზერული მასალა. პრაზეოდიმის ოქსიდი გამოიყენება მინის ხარშვისას, რომელსაც მისი დამატება აძლევს ღია-მწვანე ელფერს.

პრაზეოდიმის მონოტელურიდი გამოიყენება მცირე (ჯერჯერობით) რაოდენობით ზოგიერთი თერმოელექტრული მასალის, შენადნობების (იშვიათმიწა ელემენტების ბაზისზე, თერმო-ე.მ.ძ კოეფიციენტი 52-55 მკვ.კ) თვისებების რეგულირებისათვის (ე.მ.ძ., წინაღობა, სიმტკიცე).

პრაზეოდიმის მარილები გამოიყენება, როგორც დამძრავი რეაგენტი.

პრაზეოდიმის შენადნობები გერმანიუმთან და სილიციუმთან გამოიყენება როგორც ზეგამტარი მასალა.
პრაზეოდიმი გამოიყენება მაგნიტის გულების და კათოდების ეფექტიანობის მოსამატებლად (ელექტროვაკუუმის ტექნიკაში).

პრაზეოდიმი წარმოადგენს მიშმატელის კომპონენტს, ფოლადის მალეგირებელ მინარევს. შედის მაგნიუმისა კობალტის და ნიკელის  შენადნობების შემადგენლობაში.

## რესურსები ინტერნეტში 
* პრაზეოდიმი Webelements-ზე
* პრაზეოდიმი ქიმიური ელემენტების პოპულარულ ბიბლიოთეკაში 

## სქოლიო
გერმანიის კოლონიები

მინიატიურა|300პქ|გერმანიის იმპერია და მისი კოლონიები
**გერმანიის კოლონიები** — კოლონიზაციის შედეგად გერმანიის იმპერიას დაქვემდებარებული ტერიტორიები. გერმანიამ ფაქტობრივად კოლონიზაცია მხოლოდ XIX საუკუნეში დაიწყო. მიუხედავად იმისა, რომ სხვა ევროპულმა იმპერიებმა ჯერ კიდევ XV საუკუნიდან დაიწყეს ზღვის იქითა მიწების კოლონიებად გადაქცევა და მათში ვაჭრობის განვითარება, გერმანიის იმპერიამ სხვადასხვა მიზეზების გამო საგარეო პოლიტიკა ძირითადად ცენტრალურ ეროპაზე დაამყარა და არა კოლონიზაციაზე. გერმანული სახელმწიფოებიდან მხოლოდ ბრანდენბურგ-პრუსია ცდილობდა XVII საუკუნეში კოლონიური პოლიტიკისა და ვაჭრობის დაწყებას. პირველი მსოფლიო ომის დასასრულისთვის გერმანიას მხოლოდ მცირე რაოდენობით კოლონიები ეკუთვნოდა მსოფლიოში.

ზღვის იქით გადასახლებული გერმანული მოსახლეობა აარსებდა დასახლებებს, რომლებსაც ასევე *გერმანულ კოლონიებს* უწოდებდნენ.

პირველი მსოფლიო ომის შემდეგ ვერსალის ხელშეკრულებით დადგინდა, რომ გერმანიის ყველა კოლონია გადაეცემოდა ომში გამარჯვებულ სახელმწიფოებს.

## ლიტერატურა 
* Sebastian Conrad: Deutsche Kolonialgeschichte. Beck, München 2008, ISBN 978-3-406-56248-8.
* Karlheinz Graudenz; Hanns-Michael Schindler: Die deutschen Kolonien. Weltbildverlag, Augsburg 1994, ISBN 3-89350-701-9.
* Birthe Kundrus (Hrsg.): Phantasiereiche. Zur Kulturgeschichte des deutschen Kolonialismus. Campus, Frankfurt a. M. 2003, ISBN 978-3-593-37232-7.
* Lora Wildenthal: German women for Empire, 1884–1945. Duke University, Durham (N.C.) 2001, ISBN 978-0822328193.

## რესურსები ინტერნეტში 
* გერმანული კოლონიზაცია, ფოტოგალერეა ფრანკფურტის უნივერსიტეტში 
* ჰაინრიხ შნეე, გერმანული კოლონიური ლექსიკონი, ლაიფციგი, 1920 
* გერმანის კოლონიური ისტორია
* გერმანიის ისტორიული მუზეუმი, გერმანული კოლონიების სტატისტიკური მონაცემები

კატეგორია:გერმანიის ისტორია
კატეგორია:გერმანიის იმპერია
ლაზიკა (მრავალმნიშვნელოვანი)

საკუთარი სახელი **ლაზიკა** შეიძლება აღნიშნავდეს:

* ლაზიკა — იგივე ეგრისი, ისტორიული სამეფო დასავლეთ საქართველოს ტერიტორიაზე.
* ლაზიკა — ისტორიული მხარე დასავლეთ საქართველოში.
* ლაზიკა — გეგმარებითი ქალაქი დასავლეთ საქართველოში.
* ლაზიკა — ქართული საბრძოლო მანქანა, ჯავშანტრანსპორტიორი.
ლაზიკა (ქვეითთა საბრძოლო მანქანა)

**ლაზიკა**  — ქართული წარმოების მუხლუხიანი  მსუბუქი ქვეითთა საბრძოლო მანქანა, განკუთვნილი  მექანიზირებული ათეულის უშუალოდ ფრონტის წინა ხაზამდე უსაფრთხოდ გადასაყვანად და მათი საცეცხლე მხარდაჭერისთვის. საჩვენებელი გამოცდა შედგა 2012 წლის 25 თებერვალს, ვაზიანის სამხედრო პოლიგონზე, რომელშიც პირადად მიიღო მონაწილეობა საქართველოს პრეზიდენტმა მიხეილ სააკაშვილმა. 

## ჯავშანი 
ჯავშანი კომბინირებული ტიპისაა და წინა პროექციიდან უზრუნველყოფს 14,5 მმ კალიბრის ჯავშანგამტარი ტყვიებისგან დაცვას.  ფსკერის ნაღმსაწინააღმდეგო დაცვა STANAG-ის IV დონისაა და  10 კილოგრამი ტროტილის ექვივალდენტ აფეთქებაზეა გათვლილი.  მოდულური კონსტრუქცია საშუალებას იძლევა ბორტებზე დამონტაჟდეს დამატებითი საჯავშნე ელემენტებიც.

მანქანას გააჩნია სტანდარტული ქსმ-ის კონსტრუქცია, მის წინა მარჯვენა ნაწილში განთავსებულია ძრავის ნაკვეთური, მის მარცხნივ მძღოლ-მექანიკოსი. უკანა ნაწილი მთლიანად სადესანტო ნაკვეთურს უკავია. პირადი შემადგენლობის მანქანიდან სწრაფი დესანტირებისთვის კი დაყენებულია  გასაშლელი რამპა, რომელშიც დამატებით ამოჭრილია პატარა კარი.

სავალი ნაწილი მუხლუხიანია, გააჩნია ტორსიონალური დაკიდების სისტემა და ხუთი წყვილი საყრდენი ბორბალი. მუხლუხოებზე გზის საფარის დასაცავად დაყენებულია რეზინის დამცავი ბუნიკები.

კორპუსის წინა და უკანა ნაწილში დამონტაჟებულია დღეღამური ხედვის კამერები, საიდანაც მიღებული გამოსახულება მძღოლ-მექანიკოსის სამუშაო ადგილზე დამონტაჟებულ მონიტორებზე გამოდის.
მანქანაზე შეიარაღების სახით დამონტაჟებულია დისტანციური მართვის საბრძოლო მოდული 23 მმ კალიბრის 2A14 ტიპის ავტომატური ქვემეხით და მასთან შეწყვილებული 7,62 მმ კალიბრის ПКТ-ს ტიპის სატანკო ტყვიამფრქვევით.  სამიზნის აღმოსაჩენად და იდენტიფიცირებისთვის მოდულზე დამონტაჟებულია დღეღამური ხედვის ოპტიკური სამიზნე მოწყობილობები, ცეცხლის მართვის სისტემა კი განთავსებულია სადესანტო ნაკვეთურში, მძღოლ-მექანიკოსის უკან. წინა ნაწილში დამატებით დაყენებულია 8 ერთეული საკვამლე მორტირა.

## იხილეთ აგრეთვე 
* დიდგორი 1
* დიდგორი 2
* დიდგორი 3
* რს-122

## რესურსები ინტერნეტში
*ქვეითთა საბრძოლო მანქანა „ლაზიკა“ - „დელტას“ ოფიციალური ვებ-გვერდი
*თავდაცვის სამინისტრო : ქსმ "ლაზიკა";
*ლაზიკა, *ქვეითთა საბრძოლო მანქანა*, სამხედრო ანალიტიკური ვებ გვერდი www.geo-army.ge;
*იქმნა "ლაზიკა", რადიო თავისუფლება;
*„ლაზიკას“ პრეზენტაცია  გაზეთი „კვირის პალიტრა“;
*საბრძოლო მანქანა "ლაზიკას" პრეზენტაცია   myinternet.ge
*საქართველოს თავდაცვის სამინისტროს სამხედრო სამეცნიერო-ტექნიკურ ცენტრი დელტა , ფოტო რეპორტაჟი (). ვებ პორტალი [armada.ge;
*Lazika - Infantry fighting vehicle , განყოფილება - Armored Vehicles, პორტალი www.military-today.com, *Everything About Modern Warfare*.

კატეგორია:საბრძოლო მანქანები
კატეგორია:იარაღიები ანბანის მიხედვით
სანჩო I

მინი|200პქ|სანჩო I
**სანჩო I მსუქანი** (;  გ. 966) — ლეონის მეფე 956–958 და 960-966 წლებში.  რამირო II-ისა და მისი მეორე ცოლის ურაკა სანჩეს ნავარელის შვილი. პერესების დინასტიის წარმომადგენელი. 

## იხილეთ აგრეთვე
* ლეონის მეფეთა სია

## რესურსები ინტერნეტში
* Реконкиста. Короли Леона 
* Реконкиста. Хронология. X в. 
* Asturias & Leon, kings  
* Sancho I. der Dicke  
* 

კატეგორია:ლეონის მეფეები
კატეგორია:გარდაცვლილი 966
ტრიზონია

მინიატიურა|160პქ|საოკუპაციო ზონები გერმანიაში 1945 წელს
**ტრიზონია** () — მეორე მსოფლიო ომის შემდეგ ამ სახელით მოიხსენიებოდა ქვეყნის ის ნაწილი, რომელიც სამი დასავლური საოკუპაციო ზონის გაერთიანებით შეიქმნა. ომში გამარჯვებული მოკავშირეები 1948 წელს ლონდონში შეთანხმდნენ, რომ გერმანიაში თავიანთი, ბრიტანული, ფრანგული და ამერიკული საოკუპაციო ზონები ტრიზონიის სახელით გაეერთიანებინათ. ტრიზონია, როგორც არაოფიციალური ეკონომიკური გაერთიანება, იყო მარშალის გეგმის სახელით ცნობილი ევროპის რეკონსტრუქციის პროგრამის შემადგენელი ნაწილი. ტრიზონიის ბაზაზე 1949 წელს დაარსდა გერმანიის ფედერაციული რესპუბლიკა (დასავლეთი გერმანია).

## რესურსები ინტერნეტში 
* მოკავშირეთა ოკუპაცია: ბიზონია/ტრიზონია

კატეგორია:გერმანიის ისტორია